Odense Adresse-Contoirs Efterretninger, 1811-06-20
Udenlandske Efterretninger. Under 11 Juni d. A. er udkommen en Forordning, ang. Angivelse af de i Kongerigerne Danmark og Norge nu i Behold værende Forraad af Fabrik= og Manufaktur=Produkter af udenlandsk Forarbeidelse, saaledes lydende: "Vi Frederik den Sjette, af Guds Naade Konge til Danmark og Norge &c. &c., gjøre vitterligt: Da det, saavel for Stats-Oekonomien i Almindelighed, som især for Oversigten af det Forhold, hvori den indenlandske Fabrikflids Frembringelser staae til de i Vore Kongeriger nuværende Beholdninger af fremmede Manufaktur= og Fabrik=Produkter, er magt paaliggende, at erholde nøiagtig Kundskab om Forraade af disse Slags Varer, saa have Vi fundet for got, til den Ende, herved allernaadigst at byde og befale som følger: §. 1. Enhver der af de Manufaktur= og Fabrik=Produkter, af fremmed Forarbeidelse, som henhøre under de neden for specificerede Sorter, har Oplag eller Forraad i sin Værge, som enten udtrykkelig ere bestemte, eller, formedelst Oplagets Beskaffenhed og Mængde, qvalificerede til at gaae over til Handel og Omsætning, skal skrivtligen anmelde, hvilke og hvormange af de benævnte Varer, ham selv eller andre tilhørende, han er i Besiddelse af eller har i Forvaring, nemlig: Aqvaviter eller Liqueurer; Bomulds Alenvarer, Schavle, Tørklæder, Veste, Strømper; Bundtmager-Arbeide; Tøier vævede af Uld= eller Kameelgarn; Kastor eller Bæverhaar spunden og forarbeidet; Kattuner hvide, trykkede og farvede Chagrin; Chalon; Essenser; Fajance farvet; Filt, Floretvarer; Floer, Fresee; Gazer; uægte Galoner og Kniplinger; Gulvdækkener; slebne Glasvarer; Handskemager-Arbeide; Hatte; Jern- og Staal=Arbeide, poleret og slebet til Prydelse; Musikalske Jnstrumenter, Klædedragter syede til Forhandling; Klæde; Knapper af Netal; Knapmager-Arbeide; Kniplinger; Linon, bro4deret og figureret; Lugtende Vande; Messing=Arbeide; Multum; Musseliner; Papiirs=Tapeter; Poppen= eller Legetøi, Porcellain, Rask, Silkevarer alle Slags, undtagen glatte Silkebaand, hvide eller sorte glatte Tøier, hvide eller sorte Strømper, samt Silke raae, spunden eller tvunden; Sirter; Steentøi, fleerfarvet; Tobakspiber; Tøimager-Arbeide; uldne Varer; Uhre, Vævede Tøier af blandede Materialier. - §. 2. Denne Anmeldelse, som skal skee paa den Maade, der nærmere af vedkommende Authoriteter bestemmes, bør være ledsaget med nøiagtig Angivelse af Varernes Værdie, og, forsaavidt det er Alenvarer, tillige med vedtegnet Alenmaal. Anmeldelsen skeer i Kjøbenhavn og Helsingøer til de af Os, paa disse Steder, anordnede Kommissioner til at undersøge indførte Varers Neutralitet, inden 2 Gange 24 Timer efter denne Vor Anordnings Bekjendtgjørelse; i de andre Kjøbstæder i Vore Kongeriger, til Stedets Øvrighed og Toldembedsmænd inden 24 Timer efter Bekjendtgjørelsen; og forsaavidt Varerne forefindes hos Land beboerne, da til den Øvrigheds-Person, som Amtmanden dertil udnævner, inden 3 Gange 24 Timer efter Anordningens Bekjendtgjørelse. - §. 3. De Vare=Sorter, som efter deres Beskaffenhed og Mængde bør underkastes den i §. 1. befalede Angivelse, og enten aldeles ikke eller urigtigen ere angivne, forfalde til Konfiskation, og Angiveren af saadanne fordulgte Varer erholder det halve Beløb af Varernes Værdie til Belønning &c. &c.) Kommissionen for fjendtlig Eiendoms og Varers Neutralisation, til hvilken den i ovenstaaende Forordning befalede Angivelse, for saavidt Hovedstaden angaaer, skal skee, har ved Plakat af 17 d. bekjendtgjort, at Anmeldelserne, der skulle være ledsagede af nøiagtige Angivelser, af Varenes Værdie efter den Middelpriis, de nu for Tiden sælges og kjøbes for Partier, skulde indleveres til Kommissionen paa Charlottenborg Onsdagen den 19de og Torsdagen den 20 d. M. fra Kl. 8 om Morgenen til Kl. 8 om Aftenen.